જો કે સામે પક્ષે તે વખતના ચૂંટણી પંચના અધ્યક્ષ વીએસ સંપથે પણ રૂપાણીના આ તમામ આરોપો પર જવાબ આપતા તેને પોકળ ગણાવ્યા છે. તેમણે કહ્યું છે કે ચૂંટણી પંચ હંમેશા સ્વતંત્ર અને ઉત્તમ પરંપરાનું પાલન કરે છે. અને તે ક્યારેય પણ પોતાના સંવૈધાનિક કર્તવ્યોથી દૂર નથી જતી. ઉલ્લેખનીય છે કે 2012માં પણ જ્યારે ગુજરાત અને હિમાચલ પ્રદેશની ચૂંટણી તારીખોની સાથે જાહેરાત કરવામાં આવી હતી ત્યારે વિવાદ થયો હતો. અને ત્યારે પણ ગુજરાતને લાભ અપાવવા માટે ચૂંટણી પંચને જવાબદાર ગણાવવામાં આવ્યો હતો. ત્યારે માનવામાં આવે છે કે પીએમ મોદીના ગુજરાત પ્રવાસ પછી લાભપાંચમની આસપાસ ચૂંટણી પંચ ગુજરાતની આવનારી વિધાનસભાની ચૂંટણીની તારીખો જાહેર કરશે.